ธปท.แนะ3วิธีดูธนบัตรปลอม “สัมผัส-ยกส่อง-พลิกเอียง”
ธปท.เตือนประชาชนเลี่ยงรับเงินในพื้นที่มีแสงสว่างน้อยเพราะมีความเสี่ยงเจอแบงก์ปลอมแนะ3วิธีสังเกตธนบัตรให้ดีก่อนรับมา
2 มี.ค. 2561

ธปท.เตือนประชาชนเลี่ยงรับเงินในพื้นที่มีแสงสว่างน้อยเพราะมีความเสี่ยงเจอแบงก์ปลอมแนะ3วิธีสังเกตธนบัตรให้ดีก่อนรับมานายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย(ธปท.) เปิดเผยถึงกรณีมีการพบธนบัตรปลอมในจ.กาฬสินธุ์ว่า ภาพรวมปริมาณธนบัตรปลอมในไทยยังอยู่ในระดับต่ำ มีผลกระทบต่อเศรษฐกิจน้อยมาก แต่ ธปท. ก็พยายามให้ความสำคัญเรื่องการให้ความรู้กับประชาชนเพื่อแยกแยะธนบัตรปลอมได้ จะได้ไม่ตกเป็นเหยื่อมิจฉาชีพสำหรับพื้นที่ที่ควรระมัดระวังเป็นพิเศษ เพื่อเลี่ยงโอกาสที่จะได้รับธนบัตรปลอมมา ได้แก่ พื้นที่การใช้จ่ายในช่วงเวลาที่แสงน้อย เช่น ตลาดโต้รุ่ง ตลาดนัดกลางคืน ตลาดเช้า หรือในสถานการณ์การซื้อขายที่รีบเร่งชุลมุน อาทิ ร้านค้าริมทาง ปั้มน้ำมัน หรือบนรถแท็กซี่ โดยหากประชาชนอยู่ในพื้นที่หรือสถานการณ์ดังกล่าว จำเป็นอย่างยิ่งที่จะต้องสังเกตทุกครั้งเมื่อรับธนบัตร  ซึ่ง กรณีข่าวที่เกิดการได้รับธนบัตรปลอมที่เกิดขึ้นในร้านสะดวกซื้อนั้น ก็ถือเป็นแหล่งที่มีลูกค้าเข้า-ออกมาก มีความเร่งรีบในการให้บริการทั้งนี้ การปลอมแปลงธนบัตรพบได้เฉลี่ยในทุกชนิดราคา จึงควรสังเกตและตรวจสอบให้ดีก่อนรับธนบัตรทุกครั้ง โดยเฉพาะธนบัตรชนิดราคาสูง โดยสิ่งที่ประชาชนควรทำคือ สังเกตทุกครั้งก่อนรับธนบัตร เพราะโดยรวมแล้วธนบัตรจริงจะมีความแตกต่างอย่างชัดเจนกับธนบัตรปลอมขณะที่วิธีการตรวจสอบได้ง่ายๆ มี 3 ข้อ ดังนี้ “สัมผัส ยกส่อง พลิกเอียง” สัมผัส: เนื้อกระดาษที่จะมีความเหนียวและแกร่งว่ากระดาษทั่วไป และธนบัตรฉบับที่ยังใหม่ๆ จะสามารถสัมผัสกับลวดลายที่มีความนูนได้ด้วยยกส่อง: ดูลายน้ำในเนื้อกระดาษ ที่จะเห็นได้ชัดเจนทั้งด้านหน้าและด้านหลัง พร้อมตัวเลขชนิดราคาหรือรูปลายไทยที่มีความโปร่งแสงเป็นพิเศษ และแถบสีโลหะฝังในเนื้อกระดาษ เมื่อยกส่องจะเห็นเป็นเส้นตรงตามแนวตั้งพลิกเอียง : ดูตัวเลขชนิดราคา 500 และ 1000 บาท หรือลายประดิษฐ์ จะเปลี่ยนสลับสีได้ และแถบฟอยล์ที่จะแนบเป็นเนื้อเดียวกับกระดาษและภาพมีตราสัญลักษณ์ภายในแถบ ขณะที่ประชาชนสามารถศึกษารายละเอียดวิธีสังเกตธนบัตรได้จาก Website ธปท. https://www.bot.or.th/Thai/Banknotes/Pages/identify.aspx